Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 387

3. Szakmai gyakorlat 3.1. Tervezés, szakrajz, műszaki rajz területén A jelölt legyen képes a tárgyformálási feladatokhoz kapcsolódó: — vázlattervek, variációk, — megtervezett tárgyak látszati rajzainak, — megtervezett tárgyak műszaki rajzainak, — komplett tervdokumentáció rajzainak elkészítésére. 3.2. Tárgykészítés A jelölt legyen képes technológiai ismereteit: — kreatív módon alkalmazni és felhasználni, — a gyakorlati munka megvalósításához szükséges kéziszerszámokat és gépeket szakszerűen használni. 3.3. Munka- és környezetvédelmi ismeretek A jelölt ismerje: — a munkavédelem fogalmát, — a jogi szabályozását, — a fémipari foglalkozási ártalmakat, — a fémipari szakmákkal kapcsolatos munkavédelmi szabályokat, előírásokat. Tudjon elsősegélyt nyújtani. Tudja a munkavédelmi eszközöket, védőfelszereléseket használni. Alkalmazza a környezetvédelem szakmai előírásait és módszereit.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes